cyanic-selkie/wikianc huggingface dataset:
Հերբերտ Չեպմեն
«Արսենալ»
Չեպմենը նշում է, որ ակումբը ծերանում է, իսկ պահեստային խաղացողները անվստահելի են և թիմի տնօրեն Ջորջ Էլիսոնին ասում է․ «Այս թիմը խաղացել է իրենը, պարոն Էլլիսոն, մենք պարտավոր ենք նոր թիմ կազմել»։ Չեպմենը սկսում է վերակազմավորման գործընթացը ձեռք բերելով այնպիսի ֆուտբոլիստների, ինչպիսիք են՝ Ռեյ Բոուդենը, Պետ Բիսլին և Ջիմի Դանը ։ Թիմը կրում է նաև դիրքային փոփոխություն․ երիտասարդ հենակետային ձախ կիսապաշատպան Ջորջ Մեյլը տեղափոխվում է պաշտպանության աջ եզր, որտեղ նա հետագայում փայլում է ։ Ամռան վերջում Չեպմենը հաղթում է իր չորրորդ և վերջին սուպերգավաթը, «Արսենալը» այդ խաղում հաղթում է «Էվերթոնին» 3-0 հաշվով։ Մինչև 1933-34 թվականների մրցաշրջանի ավարտը կյանքը շարունակելը Չեպմենի համար որոշված չէր։ 1933 թվականի դեկտեմբերի 30-ին կայացած «Արսենալ» - «Բիրմինգհեմ Սիթի» խաղը Չեպմենի կյանքում դառնում է վերջինը։ Այդ խաղից հետո Արսենալը գտնվում էր մրցաշարային աղյուսակի առաջին հորիզոնականում և ուներ չորս միավորի առավելություն երկրորդ հորիզոնականում ընթացող ակումբից։ Այն ժամանակ լոնդոնյան Հենդոն արվարձանում ապրող Չեպմենը, նշել էր Նոր Տարին Լոնդոնում, ինչից հետո գնացել էր հյուսիս Բերի և Նոթս Քաունթի խաղին հետախուզական նպատակներով հետևելու համար։ Հաջորդ օրը նա վերադառնում է հայրենի Յորկշիր Շեֆիլդ Ուենսդեյի խաղին հետևելու համար, որը Արսենալի հաջորդ մրցակցն էր, ինչից հետո գիշերել էր Կիվիտոն Պարկում գտնվող իր տանը։ Նա վերադարձել էր Լոնդոն հիվանդացած, սակայն դեռևս ուժեր ուներ, որպեսզի հետևի Արսենալ Գիլֆորդ Սիթի խաղին։ Շուտով դրանից հետո Հերբերտի առողջությունը կտրուկ վատանում է։ 1934 թվականի հունվարի 6-ին Հերբերտ Չեպմենը մահանում է իր Հենդոնի տանը։ Չորս օր անց նրան թաղում են Սուրբ Մարիա եկեղեցու շրջակայքում։ Նրա կինը Աննիի ամուսնու հետ համատեղ ապրել էր 24 տարի։ Նրանք չորս երեխա ունեին․ որդիներ Քենը և Բրյուսը և դուստրեր Մոլին և Ջոյսը։ Քենը ռեգբի էր խաղում Արլեկինս թիմի կազմում, ինչից հետո դառնում է Անգլիայի Ռեգբիի միության նախագահ։ 1933-34 թվականների մրցաշրջանի վերջում Չեպմենի մահանալուց հետո «Արսենալը» գլխավորում է Ջո Շոուն, իսկ հետո շուրջ տասներեք տարի գլխավոր մարզչի պաշտոնն է զբաղեցնում Ջորջ Էլիսոնը։ 1933-34 թվականների մրցաշրջանը «Արսենալի» համար հաղթական է ավարտվում առաջնությունում։ Ակումբը մի քանի անգամ ևս հաղթանակ է տանում առաջնությունում և սուպերգավաթի խաղարկությունում, ինչում Հերբերտը ուներ իր ներդրումները։
Հերբերտի վաստակը
Չեպմենը այն առաջին ֆուտբոլային մարզիչներից էր, որը իրագործել էր ակումբի ընդհանուր կառավարում։ Բացի տակտիկական նորույթներից, Չեպմենը մարզչական խիստ ռեժիմի կողմնակից էր և օգտագործում էր ֆիզոթերապևտների և մերսողների ծառայությունները։ Նա իրականացնում էր ամենօրյա ակումբային հավաքներ, որոնց ընթացքում քննարկվում էր թիմի խաղը և տակտիկան ։ Չեպմենը պարբերաբար արտահայտվում էր ֆուտբոլի վերաբերյալ Sunday Express թերթում և նրա մահից հետո թողարկվում է նրա հոդվածների հավաքական գրվածքը, որը կրում էր Հերբերտ Չեպմենը ֆուտբոլի մասին անունը։
Չեպմենը հետևում էր ֆուտբոլի զարգացմանը մայրցամաքային Եվրոպայում։ Նրա ընկերներից մեկը Ավստրիայի ազգային հավաքականի գլխավոր մարզիչն էր՝ Հուգո Մայսլը ։ Չեպմենը առաջ էր մղում ակումբային միջերկրային մրցաշար սկսելու գաղափարը, այն ժամանակվանից առաջ, երբ նման մրցաշարերի մեկնարկին դեռևս շատ կար։ Նա պարբերաբար կազմակերպում էր իր և Անգլիայի սահմաններից դուրս գտնվող ակումբների հետ ֆուտբոլային հանդիպումներ ։ Դեռևս 1909 թվականին Չեպմենը, երբ որ գլխավորում էր «Նորթհեմփթոն Թաունը»՝ անցկացնում է գերմանական «Նյուրենբերգի» հետ հանդիպում։ Ավելի ուշ նա խաղեր է կազմակերպում իր գլխավորած «Հադերսֆիլդի» և «Ռեդ Սթարի» միջև, իսկ արդեն «Արսենալում» նրանք մասնակցում են փարիզյան «Ռասինգի» դեմ խաղին ։ Նա առաջին մարզիչներից մեկն էր, որը հետաքրքրություններ ուներ արտասահմանցի և սևամորթ ֆուտբոլիստների նկատմամբ ․ 1911 թվականին նա «Նորթհեմպտոնի» կազմ է հրավիրում Ուոլտեր Տուլլային, ով առաջին պրոֆեսիոնալ սևամորթ ֆուտբոլստներից էր։ 1930 թվականին նա փորձում է Արսենալ հրավիրել հոլանդացի դարպասապահ Հերարդ Քեյզերին ։ Փորձը հաջողությամբ է ավարտվում և Քեյզերը դառնում է առաջին հոլանդացին, ով խաղում է Անգլիայի առաջնությունում, սակայն այնուամենայնիվ վերջինս չի կարողանում գտնել իր տեղը թիմի հիմնական կազմում։
Այն բանից հետո, երբ Չեպմենը Հուգո Մայսլի հետ 1930 թվականին այցելում է Բելգիայի ազգային հավաքականի խաղին երեկոյան, նա դառնում է արհեստական լուսավորում կիրառելու կողմնակից Արսենալում, սակայն դա օգտագործվում է միայն երեկոյան մարզումների ժամանակ։ Ֆուտբոլային լիգան թույլ չէր տալիս օգտվել խաղեր անցկացնելու այդ տարբերակից պաշտոնական խաղերում, այդ որոշումը ընդունվում է միայն 50-ական թվականներին։ Չեպմենի ժամանակներում անցկացվում էին մասնավոր աշխատանքներ «Հայբերիի» հետ, կառուցվում են Արևելյան և Արևմտյան տրիբունաներ, ընդ որում ժամերը տեղադրվում են մարզադաշտի հարավային մասերում, ինչի արդյունքում էր մարզադաշտերի այդ հատվածները ստանում են «The Clock End» անունը ։ Չեպմենը հասնում է նրան, որ «Արսենալի» մետրոն անվանափոխվում է և սկսում է կրել «Հիլեսպի Ռոուդ» անունը ։
Չեպմենի վաստակը նրանում է կայանում, որ նրա շնորհիվ ֆուտբոլը իր մեջ կրում է նորամուծություններ․ սպիտակ գնդակներ և համարներով մարզաշապիկներ ։ «Արսենալի» մարզաշապիկները նա փոփոխում է․ եթե նախկինում ամբողջ շապիկը կրում էր կարմիր գույնը, ապա Չեպմենը փոփոխում է այն թևերը դարձնելով սպիտակ ։ Թիմերի համատեղ խաղադաշտ ներխուժելու ավանդույթը նույնպես կիրառության մեջ է մտնում նրա շնորհիվ ։
Հիշատակի հավերժացում
2003 թվականին Չեպմենը ընդգրկվում է անգլիական Փառքի սրահի անդամների ցանկի մեջ ։ 2004 թվականին Չեպմենի 70 ամյակի կապակցությամբ The Sunday Times թերթը ճանաչում է նրան Բրիտանիայի պատմության լավագույն գլխավոր մարզիչ։ 2005 թվականին English Heritage կազմակերպությունը Հենդոնում գտնվող Հերբերտի տանը տեղադրում է հուշարձանային աղյուսակ ։ Նա դառնում է առաջին ֆուտբոլային գործիչը, որը նման պատվի է արժանանում ։
Չեպմենի հիշատակի համար «Հայբերի» մարզադաշտի սրահում տեղադրվում է վերջինիս բրոնզե կիսանդրին, որի վրա աշխատել էր քանդակագործ Ջեյկոբ Էպշտեյնը։ Ներկա ժամանակներում «Արսենալի» նոր մարզադաշտ «Էմիրեյթսում» տեղադրված է այդ արձանի կրկնօրինակը ։
Եվս մեկ կրկնօրինակ «Արսենալի» կողմից տրվում է «Հադերսֆիլդին» 2008 թվականին վերջինիս 100 ամյակի կապակցությամբ։ Ինչպես նաև նրա 100 ամյակի նշման կապակցությամբ «Հադերսֆիլդը» խաղ է անցկացնում Հերբերտ Չեպմենի տիտղոս մրցաշարի շրջանակներում, որը բաղկացած էր մեկ խաղից, որին էլ մասնակցում էին «Հադերսֆիլդը» և «Արսենալը»։ Այս անգամ «Հադերսֆիլդը» տանում է 1-2 հաշվով հաղթանակ «Արսենալի» նկատմամբ, որը հանդես էր գալիս իր երիտասարդական կազմով։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Շեֆիլդ Յունայթեդի ֆուտբոլիստներ Կատեգորիա:Նոթս Կաունտիի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Անգլիացի ֆուտբոլային մարզիչներ Կատեգորիա:Թոքաբորբից մահացածներ
Նոր Ամստերդամ (թատրոն)
Նոր Ամստերդամ (The New Amsterdam Theatre), բրոդվեյան թատրոն, գտնվում է Թայմս Սքվերի մոտակայքում, Մանհեթեն վարչական շրջանի 42-րդ փողոցում, Յոթերորդ և Ութերորդ պողոտաների միջև, Նյու Յորքում (ԱՄՆ)։ Կառուցվել է 1902-1903 թվականներին, «Herts & Tallent» ճարտարապետական կազմակերպության կողմից ։ 1980 թվականից մտնում է ԱՄՆ-ի պատմական վայրերի ազգային գրանցամատյանի ցանկի մեջ։ Լիցեյական թատրոնի հետ կիսում է Բրոդվեյի ամենահին թատրոնի տիտղոսը ։ 1993 թվականից թատրոնը ղեկավարում է Disney Theatrical Productions կազմակերպությունը` այստեղ ցուցադրելով իր մյուզիքլները։
Շինարարություն
Թատրոնը կառուցվել է 1902-1903 թվականներին, իմպրեսարիո «A.L. Erlanger and Marcus Klaw»-ի և «Herts & Tallent» ճարտարապետական կազմակերպության կողմից ։ Շենքի ճակատային մասը կառուցվեկ է բոսար ոճով, իսկ ներքին հարդարանքը Նյու Յորքում մոդեռնի առաջին որոշակի օրինակն է ։ Ներքին հարդարանքի հարցերով զբաղվել է նկարիչների ու քանդակագործների մի մեծ խումբ, որոնցից են Ջորջ Գրեյ Բարնարդը, Ռոբերտ Ֆրեդերիկ Բլումը, Նումարկ եղբայրները, Ռոլանդ Հինտոմ Պերին, Ալբեր Վենսելը և ուրիշներ։ Բացման ժամանակ Նոր Ամստերդամը Նյու Յորքի ամենամեծ թատրոններից էր. հանդիսասրահում հաշվվում էր 1702 տեղ։ Մնացած տարածքն օգտագործվում էր գրասենյակների համար ։
Առաջին տարիներ
Թատրոնը բացվել է 1903 թվականի նոյեմբերի 2-ին, Ուիլյամ Շեքսպիրի Միջամառային գիշերվա երազ ներկայացմամբ։ 1913-1927 թվականներին «Նոր Ամստերդամում» բեմադրվում էին «Զիգֆելդի խելահեղությունները» ներկայացման շարքերը։ Թատրոնում էր գտնվում Ֆլորենս Զիգֆելդ կրտսերի գրասենյակը, իսկ տանիքում գտնվում էր գիշերային ակումբ, որը նույնպես ղեկավարում էր Զիգֆելդը ։ «Խելահեղություններց» հետո թատրոնում ցուցադրվում էին «Ջորջ Ուայթի սկանդալները» և «Քաղաքացիական խաղացանկային թատրոն» (The Civic Repertory Theatre) ընկերության ներկայացումները, որոնք բեմադրում էր անգլո-ամերիկյան դերասանուհի և սցենարիստ Էվա Լե Գալլիենը ։ Թատրոնն առաջին անգամ փակվել է 1937 թվականին, գրեթե Մեծ ճգնաժամի ավարտին։ Այդ ժամանակ Բրոդվեյի թատերական գործը շատ ցածր մակարդակի վրա էր։ «Նոր Ամստերդամը» վերաձևափոխվում է` դառնալով կինոթատրոն։
Պոռնոգրաֆիկ դերասան
Պոռնոդերասան, պոռնոգրաֆիկ ֆիլմերում կամ լուսանկարներում, կենդանի սեռական ցուցադրություներում կամ փիփ-շոուներում մասնակից անձ։
Որոշ իրավասություններ առևտրային պոռնոգրաֆիան համարում են որպես մարմնավաճառության մի ձև, թեև դերասանների մեծ մասը էրոտիկ և պոռնոգրաֆիկ ֆիլմերում նկարահանվելը չեն համարում մարնավաճառության ձև տարբեր պատճառներով։ Պատճառներից մեկը այն է, որ սովորաբար նրանց վճարում է ոչ թե իրենց զուգընկերը, այլ այն ստուդիան, որի ֆիլմերում նրանք նկարահանվում են։
Շատ պոռնոդերասաններ կարիերայի սկզբում աշխատում էին որպես մերկապարուհի կամ ֆոտոմոդել Անետա Քիզ, Նիքի Ռոդս, Ժաննա Մայքլզ, Թայլոր Ուեյն։
Պոռնոգրաֆիկ դերասանները և դերասանուհիները ստանոում են AVN մրցանակներ, XRCO մրցանակներ և XBIZ մրցանակներ ։ AVN մրցանակները հանձվում են ամերիյան AVN ամսագրի կողմից։ Դրանք կոչվում են «Պոռնո օսկար» ։
Հաճախ պոռնոդերասանուհիներ իրենց համար որոշում են թույլատրելիի սահմանը։ Մի մասը նկարահանվում են միայն թեթև պոռնոյում, միայն լեսբուհական դրվագներում, կամ լավ ծանոթ մարդկանց հետ (Ռաքել Դերիան) և բացառում են «կոշտ պոռնոն», որն կարող է պարունակել ԲԴՍՄ տարեր, անալ սեքս (Ֆեյ Ռեյգան), օրալ կամ խմբակային սեքս (Կարին Շուբերգտ)։ Որոշները, ընդհակառակը մասնագիտանում են միայն կոշտ պոռնոյում՝ Դենի Դենիելս, Էլեն Սեյնթ, Կարմելա Բինք, Մեմֆիս Մոնրո, Լաուրա Էնջել, Ջեյն Դարլինգ, Նիկիտա Դենիզ, Մոնիկա Մաստոս։
Առավել տարածված վտանգը պոռնոդերասանների համար, դա տարբեր սեռական ճանապարհով փոխանցվող հիվանդություններով վարակվելն է։
Արտաքին հղումներ
Կատեգորիա:Պոռնոդերասաններ ըստ ազգության Կատեգորիա:Պոռնոգրաֆիա
Աղուէս
Աղուէս, ուսուցողական ծրագրավորման լեզու, որը Scratch ուսուցողական համակարգի հայերեն տարբերակն է։ «Աղուէս»-ը ստեղծվել է Նաիրի ՏՏ կոնսորցիումի գործունեության շրջանակներում, «Ինստիգեյթ ուսումնական կենտրոնի» ջանքերով ։
Աղուէս ուսուցողական ծրագրավորման լեզուն և ծրագրային գործիքները կարող են օգտագործել բոլորը ուսուցողական նպատակով կամ պարզապես զվարճանալու համար։
Աղուէս ծրագիրը դպրոցական երեխաների մոտ զարգացնում է ալգորիթմական մտածողությունը։
Ծրագիրը հնարավոր է օգտագործել մաթեմատիկայի, ֆիզիկայի, քիմիայի և այլ ճշգրիտ գիտությունների հիմնարար սկզբունքների ուսումնասիրման, փորձերի մոդելավորման և պատկերավորման, նաև անիմացիայով ուղեկցվող դասերի ձայնագրության, ինտերակտիվ արվեստ և երաժշտություն ստեղծելու համար։ Այս ծրագիրը հնարավորություն է տալիս ստեղծել համակարգչային խաղեր, մուլտֆիլմեր և անիմացիաներ։ Այն թույլ է տալիս սովորել ծրագրավորման հիմունքները՝ պարզապես խաղալով անիմացիոն կերպարների հետ։
Ծրագրային փաթեթը կիրառելի է ռոբոտաշինության մեջ։ Սալիկի (board)-ի վրա ներդրվում է Աղուէս ծրագրային ապահովումը, որի միջոցով սալիկը ճանաչելի է դառնում տվյալ ծրագրավորման միջավայրում, և հնարավոր է լինում շարժիչների, սենսորների, տեսախցիկի և այլ սարքավորումների ղեկավարումը ։ Ծրագրային ապահովումը կիրառելի է Նաիրի և ՍեՌոոբ սալիկների համար։
Աղուէս ծրագիրը բաժանված է Բեմ, Հրահանգների տիրույթ, Սցենարի տիրույթ եւ Գործիքների վահանակ հիմնական բաժիններից ։
Ծրագրային փաթեթը տարածվում է անվճար։ Այն անհրաժեշտ է բեռնել և տեղեկայել համակարգչում։
Բեմ
Բեմն այն տարածքն է, որտեղ Սցենարները կյանք են ստանում՝ կերպարները սկսում են շարժվել, իրար հետ համագործակցել։ Բեմի լայնությունը 480 միավոր է, իսկ բարձրությունը՝ 360։ Այն x-y կոորդինատային հարթություն է, որի (0, 0) կոոդինատներին համապատասխան կետը տեղակայված է կենտրոնում։ Նախագիծը ցուցադրելու համար պետք է սեղմել ՍԱՀԻԿՆԵՐԻ ՌԵԺԻՄ սեղմակ ։ Իսկ այդ վիճակից դուրս գալու համար պետք է սեղմել Esc սեղմակը։
Կերպարների ցուցակ
Կերպարների ցուցակը ցուցադրում է նախագծում առկա բոլոր Կերպարների մանրապատկերները։ Կերպարի Սցենարը, զգեստները կամ ձայնը տեսնելու կամ փոփոխելու համար ուղղակի պետք է սեղմել ընտրած Կերպարի մանրապատկերի վրա Կերպարների ցուցակում։ Ընտրված Կերպարը կնշվի կապույտ եզրագծով։ Կերպարը ցուցադրելու, արտահանելու, կրկնօրինակելու կամ ջնջելու համար պետք է սեղմել մկնիկի աջ սեղմակը Կերպարների ցուցակում նրա մանրապատկերի վրա։ Կերպարների դասավորությունը Կերպարների ցուցակում փոփոխելու համաչ պետք է սեղմել և տեղափոխել նրա մանրապատկերը։ Կերպարը կարող է փոփոխել իր տեսքը փոխանջատելով իր Զգեստները։ Իսկ բեմը կարող է փոխել իր տեսքը փոխանջատելով ֆոնային պատկերները։ Բեմի հետ փոխկապակցված Սցենարները, ֆոնային պատկերները և ձայնները տեսնելու և փոփոխելու համար պետք է սեղմել բեմ պատկերանշանը՝ Կերպարների ցուցակի ձախ կողմում։
Հրահանգների տիրույթ և Սցենարների տիրույթ
Կերպարի աշխատանքը կազմակերպելու համար անհրաժեշտ է հրահանգները քաշել Հրահանգների տիրույթից և գցել Սցենարների տիրույթ։ Դրանից հետո հրահանգն աշխատեցնելու համար ուղղակի սեղմել այն։ Սցենարներն ստեղծվում են տարբեր հրահանգներն իրար հետ միացնելու միջոցով։ Սեղմելով հրահանգներից մեկի վրա կարող եք տեսնել ամբողջ Սցենարի աշխատանքը։ Իրար միացված հրահանգները, տեղափոխելու համար պետք է մկնիկով բռնել ամենավերևում տեղադրված հրահանգից և տեղաշարժել այն։ Հրահանգների խումբը մի Կերպարից մյուսի մեջ կրկնօրինակելու համար, բավական է այն քաշել և գցել Կերպարների ցուցակում առկա այլ Կերպարի մանրապատկերի վրա։ Որոշ հրահանգներ իրենց ներսում ունեն խմբագրվող տեքստային դաշտ, ինչպես օրինակ «տեղափոխվել» հրահանգը։ Այդ հրահանգում արժեքը փոփոխելու համար անհրաժեշտ է սեղմել այդ դաշտի վրա և գրել անհրաժեշտ թիվը։ Սցենարների տարածքը մաքրելու համար անհրաժեշտ է այդ տարածքում մկնիկի աջ հարվածով բացվող մենյուից ընտրել «կարգի բերել» տողը։ Սցենարների տարածքում մեկնաբանություն ավելացնելու համար անհրաժեշտ է այդ տարածքում մկնիկի աջ հարվածով բացվող մենյուից ընտրել «ավելացնել մեկնաբանություն». Կառաջանա մեկնաբանությունների համար դեղին տարածք, որտեղ էլ կարող եք գրել տեքստը։ Որևէ հրահանգին մեկնաբանություն ամրացնելու համար անհրաժեշտ է այդ մեկնաբանությունը շարժել և ամրացնել այն հրահանգի վերևի մասում։ Մեկնաբանությունը հրահանգից անջատելու համար անհրաժեշտ է ուղղակի քաշել այն մի կողմ։
ԸՆԹԱՑԻԿ Կերպարի ՏԵՂԵԿՈւՅԹՅՈԻՆ դաշտը ցուցադրում է Կերպարի անունը, x-y կոորդինատները, ուղղությունը, արգելափակված լինել/չլինելու վիճակը և գրչի վիճակը։ Այստեղից հնարավոր է փոփոխել Կերպարի անունը։ Կերպարի ուղղությունը մատնանշում է, թե Կերպարը ո՞ր ուղղությամբ կշարժվի, եթե աշխատի «տեղափոխվել» հրահանգը (0=վերև, 90=աջ, 180=ներքև, -90=ձախ). Մկնիկի կրկնակի սեղմումը Կերպարի վրա ետ կբերի նրան իր սկզբնական վիճակին (ուղղությունը=90)։ Կերպարն արտահանելու համար անհրաժեշտ է Բեմի կամ Կերպարների ցուցակի վրա մկնիկի աջ հարվածով բացվող մենյուից ընտրել «արտահանել այս Կերպարը»։ Այս պրոցեսի արդյունքում Կերպարը կպահպանվի որպես «.Sprite» ֆայլ, որը կարող է ներմուծվել այլ նախագծի մեջ ։
Ծանոթագրություններ
Կատեգորիա:Համակարգչային ծրագրեր Կատեգորիա:Ռոբոտագիտություն Կատեգորիա:Ծրագրավորման գործիքներ Կատեգորիա:Տեղեկատվական տեխնոլոգիաներ
Աբդ ալ-Ռահման Շուքրի
Աբդ ալ-Ռահման Շուքրի (հոկտեմբերի 12, 1886 / 1304 հիջրա – դեկտեմբերի 16, 1958 / 1378 հիջրա) (عبد الرحمن شكري, 'Աբդ ալ-Ռահման Շուքրի), արաբ բանաստեղծ, արձակագիր, «Դիվան» գրական խմբակի հիմնադիր։
Շատ հաճախ սիրո թեման միահյուսվում է մահվան թեմայի հետ։ Օրինակ, «Գեղեցկություն և մահ» բանաստեղծության մեջ պոետը գիշերև տեսնում է իր մահացած սիրեցյալին, բայց երբ փորձում է գրկել նրան, նա նորից մահնում է նրա գրկում։ «Մահը» բանաստեղծության մեջ մահվանը խնդրում է տանել նրան իր հետ և մահվանը ներկայացնում է գեղեցիկ կնոջ կերպարով։
Շուքրիի՝ թվով յոթերորդ դիվանի՝ «Աշնանային ծաղիկներ» (الأزهالر الخريفي՝ «ալ-Ազհար ալ-Խարիֆի») հրապարակումից հետո սկսում են տարաձայնություններ նրա, ալ-Ակկադի և ալ-Մազինիի միջև ժամանակակից արաբական պոեզիայի նկատմամբ նրանց հայացքների հարցում, ինչ հանգեցնում է խմբակի կազմալուծմանը։ Եգիպտացի քննադատները երկար ժամանակ Շուքրիին համարել են «Դիվան»-ի առավել վառ ներկայացուցիչ։
Արտաքին հղումներ
Կատեգորիա:Արաբ բանաստեղծներ Կատեգորիա:Արաբ արձակագիրներ Կատեգորիա:20-րդ դարի տղամարդ գրողներ
Լևոն Հարությունյան (դերասան)
Լևոն Հարությունյան, հայ դերասան և հաղորդավար։ Եղել է մի քանի հայկական հեռուստանախագծերի ժյուրիի անդամ, հեռուստատեսությամբ վարել է հաղորդումներ, նաև մեկ մանկական հաղորդաշար՝ «Յո-յո շոուն»։
Կենսագրություն
Ծնվել է 1967 թվականի հունվարի 19-ին, Հայաստանի Աշտարակի շրջանի (այժմ Արագածոտնի մարզ) Սասունիկ գյուղում։ 1984 թվականին ավարտել է Սասունիկի միջնակարգ դպրոցը, որից հետո սովորել է Աշտարակի կիսահաղորդիչների ուսումնարանում և Երևանի լուսանկարիչների թիվ 24 ուսումնարանում։ Նիկոլայ Ծատուրյանի հրավերով 1990 թվականին սկսել է աշխատել «Մետրո» թատրոնում՝ որպես դերասան ։
Գվիդո դե Մարկո
Գվիդո դե Մարկո, մալթացի քաղաքական գործիչ, 1999-2004 թվականներին եղել է Մալթայի նախագահը։ Պետական գործիչ և օրենսդիր դե Մարկոն նաև եղել է փոխվարչապետ, ներքին գործերի և արդարադատության նախարար, արտգորխնախարար։
Վաղ կյանքը և ընտանիքը
Դե Մարկոն և իր կինը՝ Վիոլետ Սաբինան, հանդիպել էին իրար որպես ուսանողներ։ Նա առաջարկություն է արել նրան 1951 թվականի փետրվարի 5-ին, երբ նրան ճանապարհում էր տուն ։ Դե Մարկոն և Վիոլետ Սաբինան ամուսնացան 1956 թվականին։ Զույգը ունեցավ 3 երեխա՝ Ջիաննելան, Ֆիորելան և Մարիոն ։ Մարիոն, ով իր հոր մահվան ժամանակ զբոսաշրջության գծով խորհրդարանական քարտուղարն էր, ասաց՝ նա ընտանիքի մարդ էր, ով ժամանակը անցկացնում էր իր երեխաների և թոռների հետ։
Քաղաքական գործունեությունը
1962 թվականին դե Մարկոն հրաժարվեց գլխավոր դատախազի գրասենյակում իր պաշտոնից՝ մտնելով քաղաքական դաշտ, հետագայում մասնակցելով ընտրություններին։ Հաջողակ քրեական իրավաբանը այսուհետև իր կյանքի մեծ մասը նվիրեց ազգայնական և Մալթայի գործին։ Նա դարձավ դասախոս, իսկ հետագայում քրեական իրավաբանության պրոֆեսոր Մալթայի համալսարանում։
Նրա քաղաքական գործունեությունը սկսվեց 1966 թվականի Մալթայի Ներկայացուցիչների պալատների ընտրությունով։ Նա ամեն ընտրություններից հետո ընտրվում էր և մտնում խորհրդարան մինչև 1998 թվականը։ 1972 թվականին նշանակվեց Ազգայնական կուսակցության գլխավոր քարտուղար, իսկ 1977 թվականին՝ կուսակցության փոխնախագահ։ Նա 1967 թվականին ընտրվեց որպես Եվրոպայի խորհրդի խորհրդարանական վեհաժողովում ներկայացուցիչ և մնաց անդամ մոտ 20 տարի։ Որպես ներքին գործերի և արդարադատության նախարար իր պաշտոնավարման ընթացքում դե Մարկոյի ջանքերը հանգեցրին միջազգային կարևոր կոնվերցիաների ներքին օրենսդրության ինտեգրմանը, հատկապես Մարդու իրավունքների եվրոպական կոնվեցիայի։ Որպես ներքին գործերի նախարար նա առաջնահերթություն ցուցաբերեց ոստիկանական ուժերում իրականացվող բարեփոխումներին և արդիականացումներին՝ գործիքավորելով ոստիկանական ակադեմիայի հիմնադրումը։
Նախագահություն
1999 թվականի ապրիլի 4-ին դե Մարկոն նշանակվեց Մալթայի նախագահ։ 2004 թվականին նա իր երկրին մտցրեց Եվրամիություն ։
Նա 2004 թվականին դարձավ Սանկտ Պետերբուրգի պետական համալսարանի պատվավոր դոկտոր «իր գիտության և քաղաքականության ոլորտում իր ձեռքբերումների համար, հատկապես Մալթային ԵՄ անդամակցելու իր ջանքերի համար»։
Առողջության վատացում և մահ
2010 թվականի օգոստոսի 5-ին դե Մարկոյին խցանված սրտային զարկերակի լուսանցքը լայնացնելու համար անգիոպլաստիկայի ենթարկեցին։ Միջամտությունները բարդություններ առաջացրեցին և նրա վիճակը ծայրահեղ ծանր էր, բայց կայուն։ Մատեր Դեյ հիվանդանոցի բժշկական անձնակազմի կողմից մի շարք բժշկական ամփոփագրեր հրապարակվեցին՝ նշելով, որ դե Մարկոն արձագանքում է բուժմանը և բարելավման նշաններ է ցույց տալիս։ Իր վիճակը ժամ առ ժամ բարելավում էր․ այնքան, որ կյանքի օժանդակ սարքավորումների կարիքը չկար։ 5 օր հետո նա դուրս գրվեց Մատեր Դեյ հիվանդանոցից, սակայն ուշադիր վերահսկվում էր բժշկական խմբի կողմից։
2010 թվականի օգոստոսի 12-ին դե Մարկոն «Մալթայի ժամանակ» թերթին տրվեց հարցազրույց, որում ասաց․ «Երբ ես կոմայից ետ եկա, ես այլևս չէի զգում, որ ես պետք է մահանամ։ Ես զգում էի, որ պետք է ապրեմ։ Ես այստեղ կանգնած եմ ․․․ գոնե այս պահին։»
Այնուամենայնիվ կեսօրին դե Մարկոն տեղափոխվեց Մատեր Դեյ հիվանդանոց այն բանից հետո, որ նա Սլիեմայում գտնվող իր տանը ուշագնաց եղավ։ Նա մահացավ հիվանդանոցում ։ Իր մահվան մասին լուրը ցնցեց ժողովրդին ։ Կառավարությունը հայտարարեց եռօրյա սուգ ։ Պետական հուղարկավորությունը տեղի ունեցավ 2010 թվականի օգոստոսի 16-ին ։
Ցավակցական հաղորդագրություններ տարածվեցին հանրապետության նախագահի, Ազգայնական կուսակցության, Լեյբորիստական կուսակցության, ինչպես նաև այլ սուբյեկտների և դիվանագիտական սպեկտրի կողմից։ Մալթայի վարչապետ Լաորենա Գոնզին դադարեցրեց իր արձակուրդը և վերադարձավ կղզի։ Գոնզին հայտարարեց, որ «Մալթան կորցրեց վերջին ժամանակների ականավոր քաղաքական գործիչներից մեկին։ Նա հիմնարար նշանակություն ուներ երկրի անկախացման մեջ, նպաստեց ժողովրդավարության ամրապնդմանը, շատ կարևոր դեր ունեցավ մեր երկրի միջազգային հարաբերությունների ամրապնդման գործում և կարևոր դերեր ունեցավ ՄԱԿ-ում։ Նրա նախագահությունը միավորեց երկիրը» ։ Ընդդիմության առաջնորդ Ջոզեֆ Մուսկատը նրա մահը հհամարել է «ազգային կորուստ» ։ Մալթայի նախագահի պաշտոնում դե Մարկոյի հաջորդած Էդվարդ Ֆենեչ Ադամին, ասում են՝ ցնցվեց, երբ իմանացավ լուրը՝ համարելով դե Մարկոյին «Մալթայի պատմության վերջին 40-50 տարիների հերոս» ։
Արտերկրից հորդորներ էին հոսում Մալթա։ Եվրախորհրդարանի նախագահ Եժի Բուզեկը նրան անվանել է «շատ հարգված քաղաքական գործիչ և պետական գործիչ ... ով խորապես հարգված էր ամբողջ Եվրոպայում։» Մալթայում Լիբիայի նախկին դեսպան Սաադ Էլշլմանին ասել է. «Անհատական մակարդակի վրա նա ավելին էր, քան պարզապես ընկեր», հավելելով, որ «Մերձավոր Արևելքի մարդիկ կհիշեն նրան հանդուրժողականության, համագործակցության և բարեկամության հարցերին իր մեծ կախվածության համար» ։ Միացյալ Նահանգների դեսպան Դուգլաս Կմիեկը նաև հայտարարություն է տարածել. «Նրա պաշտոնը որպես ՄԱԿ-ի Գլխավոր ասամբլեայի նախագահ, և նրա հմտությունն ու համառությունը Մալթայի ԵՄ-ին անդամակցության հարցում առաջնորդելու համար մեծ տուրք են նրա պետականության համար» ։
Նրա հուղարկավորությունը տեղի է ունեցել 2010 թվականի օգոստոսի 16-ին, որին մասնակցել են Քուվեյթի վարչապետ Նասեր Մուհամմադ ալ-Ահմեդ ալ-Սաբահը, Պաղեստինյան ինքնավարության նախագահ Յասեր Արաֆաթի այրին՝ Սուհա Արաֆաթը, Իտալիայի արտաքին գործերի նախարարի տեղակալ Վինչենցո Սկոտին և մի շարք դեսպաններ ։
Էրիկ Վայհենմայեր
Էրիկ Վայհենմայեր (Վայնմեյեր, Վեյենմայեր, Erik Weihenmayer, ), ամերիկացի կույր մարզիկ և ճանապարհորդ ։ 2015 թվականի դրությամբ` Էվերեստը հաղթահարած միակ կույր մարդը (2001 թվականի մայիսի 25-ին)։ 2002 թվականի սեպտեմբերից Վայհենմայերը կրկին համարվում է 150 արշավողներից միակ կույր մարդը, որոնք ավարտել են «Յոթ գագաթ» ծրագիրը, ինչը բաղկացած է աշխարհի բոլոր ամենաբարձր գագաթներից (2002 թվականի սեպտեմբեր)։
Կենսագրություն
Էրիկ Վայհենմայերը ծնվել է 1968 թվականի սեպտեմբերի 23-ին ԱՄՆ-ի Նյու Ջերսի քաղաքում։ Կուրացել է 13 տարեկանում, սակայն թույլ չի տվել, որ իր հետ պատահածը երբևէ իրեն սաահմանափակի։ Երիտասարդ տարիներին նա զբաղվել է ըմբշամարտով և հասել լուրջ արյունքների. նա ներկայացրել է իր նահանգը ազատ ըմբշամարտի ազգային առաջնությունում։ 1993 թվականին մագիստրոսի աստիճանով ավարտել է Բոստոնի քոլեջը և դարձել ուսուցիչ Arizona Phoenix Country Day School-ում։ Ֆենիքսում եղել է ըմբշամարտի մարզիչ, այնուհետև սկսկել է զբաղվել լեռնագնացությամբ և արշավային զբոսաշրջությամբ։ 2015 թվականի դրությամբ՝ Էրիկ Վայհենմեյերը համարվում է աշխարհի ամենահայտնի կույր ճանապարհորդը ։
Նա նաև զբաղվում է հեծանվավազքով, դահուկային սպորտով, պարաշյուտային սպորտով, դայվինգով, լողով։ 2014 թվականին իր կույր ընկերոջ` Լոննի Բիդվելլի (Lonnie Bidwell) հետ Կոլորադո գետում լողալով անցել է 277 մղոնանոց Մեծ կիրճը։
Սպորտից բացի՝ Էրիկը զբաղվում է նաև հասարակական գործունեությամբ. տարածում է սպորտը, դասախոսություններ կարդում, գրքեր գրում։ Իր նվաճումների շնորհիվ նրան հրավիրվել են հեռուստատեսային ծրագրերի, հայտնվել է «Time», «Outside» եւ «Climbing Magazine» ամսագրերում։ Նա կատարել է Օլիմպիական կրակի էստաֆետը 2002 թվականին Սոլթ Լեյք Սիթիի ձմեռային պարալիմպիկ խաղերում՝ վառելով օլիմպիական ջահը ։ Time Magazine, ARETE Award, Helen Keller Lifetime Achievement award և Freedom Foundation’s Free Spirit Award ամսագրերի ESPY մրցանակակիրն է ։
Վայհենմայերը ամուսնացած է, կինը Հելենն է, ունի տղա և աղջիկ՝ Էմման և Արժունը։
Արտաքին հղումներ
Կատեգորիա:Ամերիկացի ճանապարհորդներ
Աշխարհագրական դիրք
Աշխարհագրական դիրք, երկրի մակերևույթի վրա որևէ աշխարհագրական օբյեկտի դիրքն է այն օբյեկտների նկատմամբ, որոնց հետ գտնվում է սերտ փոխազդեցության մեջ։
Աշխարհագրական դիրքի նշանակությունը և նկարագրությունը
Այն բնութագրում է տվյալ օբյեկտի տեղը տարածական կապերի և հոսքերի (նյութի, էներգիայի, տեղեկատվության) մեջ և որոշում է նրա հարաբերությունները արտաքին միջավայրի հետ ։ Արտաքին աշխարհի տարրերը կարող են զգալի ազդեցություն ունենալ որոշակի օբյեկտի զարգացման վրա, այդ իսկ պատճառով այն արտահայտում է երկրատարածական հարաբերությունը աշխարհագրական օբյետկի և արտաքին միջավայրի միջև։ Աշխարհագրական դիրք հասկացությունը առանցքային նշանակություն ունի աշխարհագրական գիտությունների համակարգում ։ Այսպիսով կարելի է ասել, որ աշխարհագարական դիրքը․
Ծանոթագրություններ
Կատեգորիա:Աշխարհագրական եզրեր Կատեգորիա:Վայրեր
Mitsubishi F-2
Mitsubishi F-2, ճապոնական բազմաֆունկցիոնալ մարտական կործանիչ ինքնաթիռ, որն արտադրվում է «Միցուբիշիի» կողմից ։ Այն հիմնված է General Dynamics–ի (որը 1993 թվականից դարձել է Lockheed Martin) F-16 մոդելի վրա ։ Կործանիչը զարգացնում է 2124 կմ/ժ արագություն։  Այն ունի15,52 մ երկարություն ու 10,8 մ թևերի բացվածք (առանց եզրային հրթիռների) ։
Դիզայն
Այն նախագծվել է 1980-ական թվականների ամերիկյան վերջին տեխնոլոգիաների, մասնավորապես F-16 Agile Falcon նախագծի հիման վրա։ Առաջին մեկտեղանոց նախատիպը, որն անվանվել է YF-2A, իր առաջին թռիչքը կատարել է 1995 թվականի հոկտեմբերի 7-ին։ Երկրորդ նախատիպը, որը երկտեղանոց էր և անվանվել էր YF-2B, առաջին անգամ թռիչքի է դուրս եկել 1996 թվականի ապրիլի 2-ին։
Մեկ ինքնաթիռը 2010 թվականին գնահատվում էր մոտ 127 միլիոն ԱՄՆ դոլար ։
Արտաքին հղումներ
Կատեգորիա:Կործանիչներ Կատեգորիա:Ճապոնիայի զինված ուժեր
Բանյա Լուկայի համալսարան
Պատմություն
Ի սկզբանե համալսարանն ունեցել է 5 ֆակուլտետ, այժմ ունի 15 ֆակուլտետ և Գեղարվեստի ակադեմիան։ Ի լրումն կրթական մասնաշենքերի՝ ունի ևս երկու մասնաշենք քաղաքի կենտրոնական հատվածում՝ Վրբաս գետի ափին։ Համալսարանն ունի շուրջ 18 հազար ուսանող, դասավանդում են ավելի քան 1000 դասախոսներ և 450 այլ վարչական անձնակազմ։ Մասնաշենքերից մեկում է տեղակայված Սերբիայի ազգային և համալսարանական գրադարանը։ 2016 թվականի տվյալների համաձայն համալսարանի ռեկտորն է Ստանկո Ստանիչը ։
2006-2007 ուսումնական տարվա ընթացքում համալսարանը մասնակցել է Բոլոնիայի գործընթացին։ 2011 թվականից Բանյա Լուկայի համալսարանը Եվրոպական համալսարանների ասոցիացիայի լիիրավ անդամ է։
Համալսարանն անդամակցում է նաև եվրոպական անտառային ինստիտուտին, TEMPUS, CEEPUS տրանս-եվրոպական համալսարանական կրթական ծրագրերի մասնակից է։ Ուսանողական փոխանակման ծրագրերի շրջանակներում համագործակցում է Հռոմի համալսարանի, Լա Սապիենցա, Պլովդիվի համալսարանի, Ստրասբուրգի համալսարանի, Գրացի համալսարանի, Կոլումբիայի շրջանի համալսարանի, Պրիշտինայի և Ֆրայբուրգի համալսարանների հետ ։ 2007 թվականին համագործակցության համաձայնագիր է ստորագրվել Մոսկվայի պետական ​​համալսարանի բժշկության և ատամնաբուժության համալսարանի հետ։
Արտաքին հղումներ
Կատեգորիա:Սերբիայի համալսարաններ Կատեգորիա:1975 հիմնադրումներ Բոսնիա և Հերցեգովինայում Կատեգորիա:1975 հիմնադրված կրթական հաստատություններ
Wish Wish
«Wish Wish», ամերիկացի պրոդյուսեր Dj Khaled-ի երգը, որում մասնակցություն են ունեցել ռեփերներ Քարդի Բին և 21 Savage-ը։ Երգը թողարկվել է նրա 11-րդ ստուդիական ալբոմում՝ Father of Asahd: Թողարկումը կայացել է 2019 թվականի մայիսի 17-ին՝ ալբոմի հետ ։
Քննադատների արձագանքը
Քննադատները երգին հիմանականում տվել են դրական արձագանքներ  ։
Երաժշտական տեսահոլովակ
Երաժշտական տեսահոլովակը ներկայացվել է ալբոմի այլ երգերի հետ՝ 2019 թվականի մայիսի 20-ին ։ Տեսահոլովակի մասին առաջին թիզերը հրապարակվել է 2019 թվականի փետրվարի 12-ին ։ Ռեժիսորները եղել են Էիֆ Ռիվերան և Khaled-ը ։ Տեսահոլովակում ցուցադրվում է Քարդի Բին, որը պարում է, իսկ հետո միանում են Khaled-ը և 21 Savage-ը ։ Տեսահոլովակում եղել է նաև Fashion Nova ապրանքանիշի գովազդը ։
Ծանոթագրություններ
Կատեգորիա:Քարդի Բիի սինգլներ Կատեգորիա:2019 երգեր
Ֆրանտիշեկ Պալացկի
Ֆրանտիշեկ Պալացկի (František Palacký, ), չեխ պատմաբան և քաղաքական գործիչ։ Չեխիայի ազգային վերածննդի շարժման նշանավոր գործիչներից մեկը։ Աշխարհագրագետ Յան Պալացկու հայրն է։
Կենսագրություն
Ֆրանտիշեկ Պալացկին ծնվել է 1798 թվականի հունիսի 14-ին Մորավիայի Հոդսլավիցե գյուղում (ներկայում՝ Չեխիայի Հանրապետությունում)։ 1812 թվականին նրան ուղարկում են Բրատիսլավա՝ սովորելու ավետարանական-լյութերական գիմնազիայում։ Այդտեղ նա ընկերանում է բանասեր Պավել Յոսեֆ Շաֆարիկի հետ ու սովորում լեզուներ (Պալացկին իմացել է տասնմեկ լեզու, ինչպես նաև որոշակի գիտելիքներ է ունեցել նաև մի շարք այլ լեզուներից)։ Նախապես պատրաստվել է դառնալ հոգևորական (ավետարանական), սակայն տարվել է գրականությամբ ու փիլիսոփայությամբ, ինչպես նաև սկսել է հետաքրքրվել Չեխիայի ազգային վերածննդի շարժմամբ. նրա վրա մեծ ազդեցություն է թողել Յոզեֆ Յունգմանի «Զրույցներ չեխերենի մասին» աշխատությունը, ինչն էլ որոշել է նրա հետագա գործունեության ուղղությունը ։
Պալացկին եղել է Պրահայի Ազգային թանգարանի պատմության բաժնի առաջին տնօրենը (1818-1841 թվականներին), իսկ 1827 թվականին Պալացկու նախաձեռնությամբ թանգարանն սկսել է հրատարակել չեխերեն առաջին գիտական ամսագիրը, որի առաջին խմբագիրը եղել է հենց Ֆրանտիշեկ Պալացկին (մինչև 1838 թվականը)։
Ֆրանտիշեկ Պալացկին 1840-ական թվականների վերջից մինչև 1860-ական թվականների սկիզբը եղել է ավստրիական ռայխստագի և չեխական սեյմի պատգամավոր։ Որպես քաղաքական գործիչ՝ Ֆրանտիշեկ Պալացկին եղել է ավստրոսլավիզմի (ավստրոսլավոնականություն) կողմնակիցն ու այդ հայեցակարգի ստեղծողներից մեկը. այն կոչ էր անուն Ավստրիական կայսրությունը վերածել դաշնության։ Մասնակցել է Ավստրիական կայսրությունում 1848-1849 թվականներին տեղի ունեցած հեղափոխությանը։ Ֆեդերալիստների ծրագրերի ձախողումն ու ռեակցիայի հաղթանակը Պալացկուն ստիպում են 1852 թողնել քաղաքականությունը։
1867 թվականին Պալացկին մասնակցել է Մոսկվայում ու Սանկտ Պետերբուրգում տեղի ունեցած Սլավոնական համագումարին ։
Ֆրանտիշեկ Պալացկին Պավել Յոսեֆ Շաֆարիկի հետ համահեղինակությանբ գրել է «Չեխական պոեզիայի ակունքները» աշխատությունը, որ լույս է տեսել 1818 թվականին։ Պալացկին հեղինակել է նաև գեղագիտական-փիլիսոփայական աշխատություններ, որոնցից են՝ «Գեղագիտության ակնարկային պատմություն» (1823), «Գիտություն գեղեցիկի մասին» (1827)։ Պալացկու ամենանշանավոր երկը «Չեխ ժողովրդի պատմությունը Չեխիայում և Մորավիայում» հինգ հատորանոց աշխատությունն է (գերմաներեն հրատարակվել է 1836-1876 թվականներին, չեխերեն՝ 1848-1876 թվականներին), որում ներկայացված է չեխ ժողովրդի պատմությունը մինչև 1526 թվականը։ Որպես պատմագիր՝ Ֆրանտիշեկ Պալացկին եղել է ռոմանտիկական ավանդույթների կողմնակից։
Ֆրանտիշեկ Պալացկին մահացել է 1876 թվականի մայիսի 26-ին Պրահայում, 77 տարեկան հասակում։
Ֆրանտիշեկ Պալացկու անունն է կրում Օլոմուեց քաղաքի համալսարանը։
Հակոբ Հովհաննիսյան (այլ կիրառումներ)
Հակոբ Հովհաննիսյան, հայկական անուն-ազգանուն, որը կարող է վերաբերել հետևյալ անձանց.
Ջորդան Տորունարիգա
Ջորդան Տորունարիգա (Jordan Torunarigha, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Հերթա Բեռլինի կազմում։ Խաղում է կենտրոնական պաշտպանի դիրքում ։
Հերթա Բեռլին
Տորունարիգան Հերթա Բեռլինի ակադեմիայի սան է ։ Իր առաջին պայմանագիրը կնքեց 2016 թվականի դեկտեմբերի 19-ին ։ Իր պրոֆեսիոնալ դեբյուտը նշեց 2017 թվականի փետրվարի 4-ին՝ փոխարինելով Վեդադ Իբիշևիչին Ինգոլշտադտի դեմ խաղում ։ Մարվին Պլատենհարդտի հիվանդության շնորհիվ ապրիլի 5-ին՝ Բորուսիա Մյոնխենգլադբախի դեմ խաղում Տորունարիգան առաջին անգամ խաղադաշտ դուրս եկավ Հերթայի մեկնարկային կազմում ։ Իր առաջին գոլը պրոֆեսիոնալ կարիերայում խփեց մայիսի 13-ին՝ Դարմշտադտի դեմ խաղում  ։ 2016-17 մրցաշրջանում Տորունարիգան անցկացրեց 8 հանդիպում՝ դառնալով 1 գոլի հեղինակ ։
Իր առաջին հանդիպումը եվրոպական առաջնություններում Տորունարիգան անցկացրեց 2017 թվականի սեպտեմբերի 28-ին՝ Հերթայի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Էստերսունդի դեմ խաղում ։ Դեկտեմբերի 13-ին գերմանացին փոխարինեց Կարիմ Ռեկիկին և գոլի հեղինակ դարձավ Հանովերի դեմ խաղում՝ օգնելով իր թիմին հաղթել 3-1 հաշվով ։ Դեկտեմբերի 17-ին նա հեռացվեց խաղադաշտից ՌԲ Լայպցիգի դեմ խաղում՝ կարմիր քարտ ստանալով հանդիպման 7-րդ րոպեին ։ 2017-18 մրցաշրջանում Տորունարիգան անցկացրեց 15 հանդիպում՝ դառնալով 1 գոլի հեղինակ ։
Միջազգային կարիերա
Տորունարիգան իրավասու էր ներկայացնել Գերմանիան և Նիգերիան միջազգային ասպարեզում, սակայն 2018 թվականի մայիսին մերժեց Նիգերիայի կազմում հանդես գալու առաջարկը ։ Նա ներկայացրել է Գերմանիան տարբեր տարիքային երիտասարդական հավաքականներում։ 2017 թվականին նա մինչև 20 տարեկանների հավաքականի կազմում մասնակցեց աշխարհի առաջնությանը՝ անցկացնելով 3 հանդիպում ։ Գերմանիան դուրս մնաց մրցաշարի 1/8 եզրափակչից՝ խաղի լրացուցիչ ժամանակում պարտվելով Զամբիային  ։
Ակումբային վիճակագրություն
2018 թվականի նոյեմբերի 28-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Գերմանացի ֆուտբոլիստներ Կատեգորիա:Բեռլինի Հերտայի ֆուտբոլիստներ Կատեգորիա:Բունդեսլիգայի ֆուտբոլիստներ
Ավստրիայի կոմունիստական կուսակցություն
Ավստրիայի կոմունիստական կուսակցություն (Kommunistische Partei Österreichs, KPÖ, ԱԿԿ), Ավստրիայի բանվոր դասակարգի առաջավոր ջոկատ, որի գաղափարախոսությունը մարքս-լենինյան տեսությունն է։
Հիմնադրում
Հիմնադրվել է 1918 թվականի նոյեմբերի 3-ին, սոցիալ–դեմոկրատական կուսակցության ձախ խմբի, «Սոցիալիստական ուսանողների ազատ միավորման» առաջադեմ ներկայացուցիչների և Ռուսաստանից վերադարձած հեղափոխականացած զինվորների («ինտերնացիոնալիստների») միավորումով՝ Հաբսբուրգների կայսրության անկումից հետո երկրում ծայր առած հեղափոխության վերելքի պայմաններում։
Պատմություն
1919 թվականի մարտին, ԱԿԿ-ն մասնակցել է Կոմինտերնի կազմավորմանը։ 1920 թվականի օգոստոսից հրատարակվել է «(Ռոտե ֆահնե» («Rote Vahne») թերթը, որը փակվել է 1938 թվականի մայիսին՝ Դոլֆուսի պրոֆաշիստական կառավարության կողմից։ ԱԿԿ-ն անցել է խոր ընդհատակ՝ շարունակելով պայքարը հանուն Ավստրիայի բանվոր դասակարգի շահերի։ Հիտլերյան օկուպացիայի տարիներին կոմունիստները արիաբար մարտնչել են ֆաշիզմի դեմ՝ պաշտպանելով ավստրիական ժողովրդի ազգային շահերը։ Հազարավոր կոմունիստներ, այդ թվում Ավստրիայի կոմունիստական կուսակցության Կենտկոմի 12 անդամներ զոհվել են նացիստական զնդաններում և համակենտրոնացման ճամբարներում։
Տեղեկություններ
1945 թվականի մայիսից գործում է լեգալ պայմաններում՝ հրապարակորեն հանդես գալով բանվոր դասակարգի գործողությունների միասնության օգտին։ Պառլամենտական ընտրություններում հաճախ միասնական ճակատով հանդես է եկել սոցիալիստների հետ։ Ունեցել է 20 համագումար, մասնակցել է կոմունիստական և բանվորական կուսակցությունների միջազգային խորհրդակցություններին։ Կուսակցությունը կառուցված է դեմոկրատական ցենտրալիզմի հիման վրա, ունի ինչպես արտադրական, այնպես էլ տերիտորիալ կազմակերպություններ։ Բարձրագույն օրգանը համագումարն է (գումարվում է չորս տարին մեկ անգամ), համագումարների միջև ընկած ժամանակամիջոցում կուսակցության գործունեությունը գլխավորում է Կենտկոմը։ Ավստրիայի կոմունիստական կուսակցության շարքերում 1965 թվականին կար 36,4 հազար կոմունիստ։ Կուսակցության նախագահն է Ֆրանց Մուրին, պատվավոր նախագահը՝ Յոհան Կոպելինգը (1924 թվականից՝ ԱԿԿ գլխավոր քարտուղար)։ Կենտրոնական օրգանն է «Ֆոլկսշտիմե» («Volksstimme») թերթը, տեսական օրգանը՝ «Վեգ ունդ ցիլ» («Weg und Ziel») ամսագիրը։ Հրատարակում է 6 մարզային թերթ և թերթեր ու ամսագրեր կանանց և երիտասարդության համար։
Քաղաքական կոնֆլիկտ
Քաղաքական կոնֆլիկտ, հանուն իշխանության քաղաքականության սուբյեկտների տեսական ու գործնական պայքարն է՝ գոյություն ունեցող սոցիալ - քաղաքական կարգի տրանսֆորմացիայի կամ պահպանման համար, պետական-քաղաքական իշխանության տիրապետման, բաշխման ու վերաբաշխման նպատակով։
Քաղաքական կոնֆլիկտն առանձնահատուկ դիրք ունի կոնֆլիկտների դասակարգման մեջ, որովհետև քաղաքականությունը ոչ միայն մշտական, այլև`բարձր կոնֆլիկտայնության ոլորտ է։ Պատմության ընթացքում ամենամեծաքանակ կոնֆլիկտներ տվել է հասարակական կենսագործունեության  քաղաքական ոլորտը ։
Չնայած արդի ժամանակաշրջանում գլոբալ աշխարհաքաղաքական հակամարտության և ներհասարակական տարաձայնությունների մեղմացման ցանկությանը, մշակութային և տնտեսական ինտեգրացման  տարաբնույթ նախագծերին, այդուհանդերձ քաղաքական կոնֆլիկտները շարունակում են ներպետական իրավիճակի և միջազգային հարաբերությունների  անբաժան մասը մնալ:Կոնֆլիկտաբանության առաջնահերթ խնդիրներից է  քաղաքական կոնֆլիկտների
օրինաչափությունների ուսումնասիրությունը, դրանց բացասական հետևանքների առավել մեղմացման ուղիների փնտրտուքը։
Հայտնի կոնֆլիկտաբան Ռ.Դարենդորֆի կարծիքով ով ունակ է հաղթահարել կոնֆլիկտները` ընդունելով դրանց գոյությունը և կարգավորելով դրանք, նա կառավարում է պատմության ռիթմը։ Ով բաց է թողնում այդ հնարավորությունը, պատմության ռիթմը դարձնում է իր հակառակորդը։
Ծանոթագրություններ
Կատեգորիա:Սոցիալական հոգեբանություն
Լյուսյա Հովհաննիսյան
Լյուսյա (Լուսյա, Լյուդմիլա) Իվանի Հովհաննիսյան, հայ դերասանուհի։ Հայաստանի ժողովրդական արտիստուհի (1978)։ Եղել է դերասան Խորեն Աբրահամյանի կինը։
Դերեր
Աչքի է ընկել բնութագրական դերերով։
Լավագույններից են՝
Ֆիլմագրություն
Նկարահանվել է կինոյում, մասնակցել բազմաթիվ հեռուստաբեմադրությունների։
Ծանոթագրություններ
Կատեգորիա:Հայ դերասանուհիներ
Միաժամանակության հարաբերականություն
Միաժամանակության հարաբերականություն, հասկացություն ֆիզիկայում, ըոտ որի՝ տարածականորեն առանձին իրադարձությունների միաժամանակ տեղի ունենալը բացարձակ չէ, այլ կախված է դիտորդի հաշվարկման համակարգից։
Բացատրություն
Ըստ հարաբերականության հատուկ տեսության, հնարավոր չէ բացարձակ իմաստով ասել, որ երկու առանձին իրադարձություններ միաժամանակ են տեղի ունենում, եթե այդ իրադարձությունները բաժանված են տարածականորեն։ Օրինակ, ավտովթարը Լոնդունում և մեկ այլ ավտովթար Նյու Յորքում Երկրի վրա գտնվող դիտորդի տեսանկյունից միաժամանակ կարող են տեղի ունենալ, մինչդեռ Լոնդոնից Նյու Յորք ինքնաթիռով թռչողին դրանք կարող են թեթևակի տարբեր թվալ։ Հարցը, թե արդյոք իրադարձությունները միաժամանակ են, հարաբերական է․ երկրային կայուն հաշվարկման համակարգում երկու իրադարձություններ կարող են միաժամանակ տեղի ունենալ, բայց այլ հաշվարկման համակարգերում (իրադարձությունների նկատմամբ հարաբերական շարժման մեջ գտնվող) առաջինը կարող է տեղի ունենալ Լոնդոնի ավտովթարը, իսկ մյուսում առաջինը կարող է տեղի ունենալ Նյու Յորքի ավտովթարը։ Սակայն եթե երկու իրադարձությունները պատճառականորեն կապված են (այսինքն՝ ժամանակը A իրադարձությունից մինչև B ավելի մեծ է, քան նրանց հեռավորությունը՝ բաժանած լույսի արագության վրա), հաջորդականությունը պահպանվում է (A իրադարձությունը նախորդում է B իրադարձությանը) բոլոր հաշվարկման համակարգերում։
Միաժամանակության հարաբերականությունը մաթեմատիկական տեսքով (լոկալ ժամանակ) ներկայացրել է Հենդրիկ Լորենցը 1892 թվականին։ Ֆիզիկորեն բացատրել է (v/c-ի առաջին աստիճանով) Անրի Պուանկարեն 1900 թվականին։
Սակայն թե՛ Լորենցը և թե՛ Պուանկարեն իրենց դատողությունները հիմնում էին եթերի վրա՝ որպես նախընտրելի հաշվարկման համակարգ, որը սակայն հնարավոր չէ նկատել, և շարունակում էին շարժվող դիտորդների համար տարբերություն դնել «իսկական ժամանակի» (եթերում) և «թվացյալ ժամանակի» միջև։ Ալբերտ Այնշտայնն էր, որ 1905 թվականին հրաժարվեց դասական եթերից և շեշտը դրեց միաժամանակության հարաբերականության վրա՝ հասկանալու համար տարածությունը և ժամանակը։ Բացարձակ համաժամանակության սխալ լինելը Այնշտայնը արտածեց երկու հստակ ենթադրությունների միջոցով․
Գնացքի և կառամատույցի մտային փորձը
Այս գաղափարը կարելի է հանրամատչորեն ներկայացնել՝ պատկերելով երկու դիտորդների, որոնցից մեկը գտնվում է շարժվող գնացքում, մյուսը գնացքն անցնելու պահին կանգնած է կառամատույցին։ Այս գաղափարը նման է 1910 թվականին անգլիացի ֆիզիկոս, ինժեներ Դանիել Ֆրոստ Կոմստոկի առաջարկած փորձին և 1917 թվականին Այնշատայնի առաջարկածին ։
Հենց եկու դիտորդներն անցնում են իրար կողքով, գնացքում լուսային ազդանշան է բռնկվում։ Գնացքում գտնվող դիտորդը գնացքի սկիզբնամասը և վերջնամասը հավասարաչափ հեռու է տեսնում լույսի աղբյուրից, և այսպիսով, համաձայն այս դիտորդի, լույսը գնացքի վերջ և սկիզբ կհասնի միաժամանակ։
Մյուս կողմից, կառամատույցին կանգնած դիտորդը տեսնում է, որ գնացքի հետնամասը շարժվում է ընդառաջ այն կետին, որտեղից ճառագայթվել է լույսը, իսկ առաջնամասը հեռանում է այդ կետից։ Քանի որ լույսի արագությունը վերջավոր է և բոլոր ուղղություներով նույնն է բոլոր դիտորդների համար, գնացքի վերջ հասած լույսը պակաս ճանապարհ է անցնում քան սկիզբ գնացածը։ Այսպիսով, լույսի ճառագայթները գնացքի սկզբին և վերջին կհասնեն տարբեր ժամանակներում։
Տարածաժամանակային դիագրամներ
Իրավիճակը կարելի է պատկերավոր ներկայացնել տարածաժամանակային դիագրամներով։ Տրված դիտորդի համար ժամանակի t-առանցքը պատկերված է ուղղահայացով։ x-առանցքը սահմանվում է որպես t = 0 պահին տարածության բոլոր կետերի համակարգ, պատկերված է հորիզոնականով։ Պնդումը, որ լույսի արագությունը նույնն է բոլոր դիտորդների համար, ներկայացված է 45° անկյան տակ պատկերված լույսի ճառագայթով, չնայած աղբյուրի արագությունը հարաբերական է դիտորդի արագության նկատմամբ։
Առաջին դիագրամում գնացքի երկու ծայրերը մոխրագույն գծերով են պատկերված։ Քանի որ գնացքի ծայրերն անփոփոխ են գնացքում գտնվող դիտորդի նկատմամբ, այս գծերը պարզապես ուղղահայացներ են՝ ցույց տալով շարժումը ոչ թե տարածության, այլ ժամանակի մեջ։ Լույսի բռնկումը պատկերված է 45° կարմիր գծերով։ Այն կետերը, որում երկու լուսային բռնկումները հասնում են գնացքի ծայրերին, դիագրամում միևնույն մակարդակի վրա են։ Սա նշանակում է, որ այդ իրադարձությունները միաժամանակ են տեղի ունենում։
Լորենցի ձևափոխություններ
Միաժամանակության համաժամանակությունը կարելի է հաշվել՝ կիրառելով Լորենցի ձևափոխությունները, որոնք մի դիտորդի հաշվարկման համակարգի կոորդինատները կապում են նրա նկատմամբ հարաբերական շարժման մեջ գտնվող մեկ այլ դիտորդի կոորդնինատներին։
Ենթադրենք առաջին դիտորդի կոորդինատները նշված են t, x, y,  z, ֊ով, երկրորդինը՝ t', x', y',  z'֊ով։ Այժմ ենթադրենք, որ արառին դիտորդը երկրորդին տեսնում է v արագությամբ x-ուղղությամբ շարժվելիս։ Եվ ենթադրենք, որ դիտորդների կոորդինատական առանցքները զուգահեռ են և սկզբնակետերը համընկնում են։ Այդ դեպքում Լորենցի ձևափոխությունները ցույց կտան, որ կոորդինատները կապված են հավասարումներով, որտեղ c֊ն լույսի արագությունն է։ Եթե երկու իրադարձություններ առաջին դիտորդի հաշվարկման համակարգում տեղի են ունենում միաժամանակ, դրանց t-կոորդինատի արժեքները նույնը կլինեն։ Սակայն եթե դրանց x-կոորդինատի արժեքները տարբեր լինեն, կտեսնենք, որ t' կոորդինատի արժեքները կտարբերվեն․ իրադարձություններն այդ հաշվարկման համակարգում տարբեր ժամանակ տեղի կունենան։ Բացարձակ միաժամանակությունը հաշվի առնող անդամը v x/c2֊ն է։
t' = constant հավասարումը սահմանում է համաժամանակության գիծը (x', t' ) կոորդինատական համակարգում երկրորդ (շարժվող) դիտորդի համար ճիշտ այնպես, ինչպես t = constant հավասարումը սահմանում է համաժամանակության գիծն առաջին (անշարժ) դիտորդի համար (x, t) կոորդինատական համակարգում։ Լորենցի ձևափոխությունների վերը բերված հավասարումներից կարող ենք տեղսնել, որ t'֊ն հաստատուն է միայն և միայն երբ t – v x/c2 = constant։ Այսպիսով կետերի համախումբը, որոնք t֊ն հաստատուն են դարձնում, տարբերվում են կետորից, որոնք t' ֊ն են հաստատուն դարձնում։ Այսպիսով, իրադարձությունները, որոնք դիտարկում են միաժամանակության առնչությամբ, կախված են հաշվարկման համակարգից, որը կիրառվում է համեմատության համար։
Ծանոթագրություններ
Կատեգորիա:Հարաբերականության տեսություն
Ռոյ Ջոնս Կրտսեր
Ռոյ Ջոնս-Կրտսեր (Roy Jones Jr., ), ամերիկացի պրոֆեսիոնալ բռնցքամարտիկ։ 1988 թվականի Օլիմպիական խաղերի արծաթե մեդալակիր։ Կիսածանր քաշի աշխարհի բացարձակ չեմպիոն։ IBF վարկածով միջին կարգային աշխարհի չեմպիոն (1993-1994 թթ.), IBF վարկածով երկրորդ միջին կարգային չեմպիոն (1994-1996 թթ.), WBC վարկածով կիսածանր (1997, 1997-2002 և 2003-2004 թթ., WBA վարկածով՝ 1998-2002 թթ., IBF վարկածով՝ 1999-2002 թթ.)։ 1990-ական թվականներին Ամերիկայի լրագրողների ասոցիացիան անվանել է Ջոնսին «Տասնամյակի բռնցքամարտիկ» ։ Վարկանիշով գլխավորել է pound for pound ամսագիրը 1996, 1999 և 2003 թվականներին։ Բռնցքամարտի պատմության մեջ առաջին բռնցքամարտիկը, ով դարձել է չեմպիոն միջին քաշային կարգում, իսկ հետո 2-րդ միջին քաշայինում ։
Բացի բռնցքամարտից, Ռոյ Ջոնսը հայտնի է իր երաժշտական և դերասանական կարիերայով։ 2001 թվականին նա ձայնագրել է իր առաջին ռեփ ալբոմը, իսկ 2003 թվականին նկարահանվել է «Մատրիցա։ Վերալիցքավորում» ֆիլմում կապիտան Բալլարդայի դերում։ Նա նաև նկարահանվել է «Ունիվերսալ զինվորը» ֆիլմում, որը թողարկվել է 2012 թվականին ։
Ունի Ռուսաստանի և Ամերիկայի քաղաքացիություն ։
Սիրողական կարիերա
Ռոյ Ջոնս-Կրտսերը ծնվել է Ֆլորիդա նահանգի Պենսակոլա քաղաքում 1969 թվականի հունվարի 16-ին։ Դեռ մանուկ հասակից նրա հայրը՝ Ռոյ Ջոնս-Ավագը՝ նախկինում պրոֆեսիոնալ բռնցքամարտիկ, փորձել է որդուն տանել իր ճանապարհով, սակայն միայն 10 տարեկանից Ռոյը սկսեց զբաղվել բռնցքամարտով ։ Կշռելով ընդամենը 32 կիլոգրամ, Ջոնսը հաղթում էր իր 14 տարեկան հակառակորդներին, որոնք կշռում էին 40 կգ։ 11 տարեկանում նա հաղթել է «Ոսկե ձեռնոցներ» մրցաշարը՝ Ալաբամա նահանգում, իսկ հետո, 4 տարի անընդմեջ կրկնել է նույն հաջողությունը։ 1982 թվականին Sunshine State Games մրցաշարում կարողանում է միավորներով հաղթել այնպիսի մրցակցի, որը հետագայում նրան պրոֆեսիոնալ բռնցքամարտում շատ տհաճություններ է պարգևում։ Դա Ջոնսի հասակակից Անտոնիո Թարվերն էր։ 1984 թվականին նա հաղթում է ԱՄՆ-ում տեղի ունեցող Պատանեկան Օլիմպիական խաղերում, իսկ ևս 2 տարի անց 64 կգ քաշային կատեգորիայում հաղթում է «Ոսկե ձեռնոցներ» ամերիկյան ազգային հեղինակավոր մրցաշարում՝ եզրափակչում միավորների միջոցով հաղթելով Վիկտոր Լևինին։ Եվս մեկ տարի անց նա պայքարում է նույն մրցաշարում՝ արդեն 71 կգ քաշային կարգում, և եզրափակչում ջախջախում Ռեյ Մակելրոյին ։
1986 թվականին նա միավորներով պարտվում է «Բարի կամք խաղ» միջազգային մրցույթում Իգր Ռուժնինկովին՝ հաղթելով բրոնզ։ Եվս մեկ հայտնի պարտություն է տեղի ունեցել, երբ նա փորձել է 3-րդ տարին անընդմեջ հաղթել «Ոսկե ձեռնոցներ»-ում ։ Առաջիկա 3 հանդիպումներում նա անպարտելի էր, այդ թվում նաև հաղթեց Թոմաս Տեյտային (միավորներով), Ֆաբիան Ուիլյամին (3-րդ ռաունդում նոկաուտով)։ Կիսաեզրափակչում նրա մրցակիցն Ջերալդ Մակկլեանն էր։ Բոլոր 3 ռաունդներն անցան բարձր մակարդակով, երկուսի կողմից էլ նկատվում էին հուժկու հարվածներ, սակայն արդյունքում ժյուրին հաղթանակը տվեց Մակելլանին։ Սակայն նա Ջոնսից այնպիսի հարված էր ստացել ծնոտին, որ մեկ ամսից ավել չէր կարողանում մասնակցել նույնիսկ սպարրինգներին  ։
1988 թվականին Օլիմպիական խաղերն էին։ Նախ և առաջ նա պետք է մտներ եզրափակիչ ընտրական մրցաշարը, որտեղ ամեն մի հորիզոնականի համար վիճարկում էին 8 ազգային հավաքականի մասնակիցներ ։ Առաջին 2 մրցաշարերում պարտվելուց հետո, Ջոնսը փորձել է հաղթել արևելյան որակավորման մրցաշարում, սակայն այնտեղ էլ անհաջողությունների է հանդիպում։ Միակ միջոցը այն էր, որ նա կընտրվի ֆեդերացիայի կողմից, որը և տեղի ունեցավ։ Արդյունքում նա հաղթում է եզրափակիչ որակավորման փուլում՝ երկու անգամ հաղթանակ տանելով Ֆրենքի Լայլզայի հետ մենամարտում։ Մարտերը անցնում էին շատ լարված, սակայն Ջոնսին հաջողվեց աստիճանաբար քանդել հեռավորությունը և հաղթել բարձրահասակ և երկար ձեռքերով մրցակցին ։
Օլիմպիական խաղեր
Ճանապարհը դեպի Օլիմպիական խաղերի եզրափակիչ սկսվեց Ջոնսի Մտենդեր Մակալբոյի դեմ տարած տպավորիչ հաղթանակով։ Մարտի հենց սկզբում Ջոնսը մրցակցին ենթարկեց նոկդաունի, իսկ առաջին ռաունդի կեսերից՝ նոքաութի։ Այնուհետև Ջոնսը հաջորդաբար միավորների միջոցով հաղթեց Մայքլ Ֆրանեկային (Չեխոսլովակիա), Եվգենի Զայցեվային (ԽՍՀՄ) և Ռիչի Վուդխոլային (Մեծ Բրիտանիա) ։